Deg tmura-a, tutlayin-a yellan deg tegnatin n temyiftlayt, ttusebganent-d s yiwet n tegruma n tejwal iwumi d-yexdem Ferguson agzul-a:  Azuzer amwuri n yisemras : nessexdam asafar unnig deg tmesgida, deg tira n tebratin, deg yinawen, deg tesdawit atg, ma yella d asafar adday yettusexdam kan deg uxxam gar yiɛeggalen n twacult, deg tsekla taɣerfant atg ;  Asafar unnig ɣur-s iseɣ inmetti ur yesɛi usafar adday;  Asafar unnig yettmaga i tsekla i s-nesteɛrif, i nḥemmel;  Asafar adday yettwalmed kan akka ( d tutlayt tamezwarut n yimsiwal), ma yella d asafar unnig yettwalmed deg uɣerbaz;  Asafar unnig yettwasmezdi nezzeh (tajerrumt, isegzawalen, atg);  Tagnit n temyiftlayt terked, tezmer ad t-ddum akken d tasutin;  I sin n yisufar ttemyilin deg way gar-asen, ɣur-sen tajerrumt, amawal akked tesnislit mgaraden acemma kan1; 1 MAHRAZI (M.). D tukist seg temsirin n useggas amezwaru master, 2014 / 2015. Taseddawit Akl Muḥend